open-index/open-wikipedia-markdown huggingface dataset:
புலாவ் செபாங் தம்பின் தொடருந்து நிலையம்

**புலாவ் செபாங் தம்பின் தொடருந்து நிலையம்** (ஆங்கிலம்: *Pulau Sebang Tampin Railway Station*; மலாய்: *Stesen KTMB Pulau Sebang*) என்பது மலேசியா, மலாக்கா - நெகிரி செம்பிலான் மாநிலங்களின் எல்லைப் பகுதியில் அமைந்துள்ள ஒரு தொடருந்து நிலையம் ஆகும் இதன் வடக்கில் தம்பின்; தெற்கில் புலாவ் செபாங் நகரங்கள் உள்ளன.

முன்பு இந்த நிலையம் **தம்பின் தொடருந்து நிலையம்** (*Tampin Railway Station*) என்று அழைக்கப்பட்டது. மலாயா மேற்கு கடற்கரை தொடருந்து வழித்தடம் எனும் தீபகற்ப மலேசிய மேற்கு கரை பெரும் வழித்தடத்தின் (*KTM West Coast Railway Line*), சிரம்பான் துணை வழித்தடத்தில் அமைந்துள்ளது.

## பொது

நிலவியல் அடிப்படையில் இந்த நிலையம் மலாக்கா மாநிலத்தில் அமைந்துள்ளது. மலாயா மேற்கு கடற்கரை தொடருந்து வழித்தடத்தில் மலாக்கா மாநிலத்திற்கான இரண்டு நிலையங்களில் இந்த நிலையமும் ஒன்றாகும். மலாக்கா மாநிலத்தில் உள்ள மற்றொரு தொடருந்து நிலையம் பத்தாங் மலாக்கா தொடருந்து நிலையம் ஆகும். பொதுவாக இந்த நிலையம் மலாக்கா மாநிலத்திற்கு கூடுதலாகச் சேவை செய்கிறது.

சிரம்பான் வழித்தடத்தில், கேடிஎம் இடிஎஸ், கேடிஎம் இண்டர்சிட்டி மற்றும் கேடிஎம் கொமுட்டர் தொடருந்துகளால் இந்த நிலையம் சேவை செய்யப்படுகிறது. அத்துடன் சிரம்பான் வழித்தடத்தின் தெற்குப் பகுதியின் கடைசி நிலையமும் இதுவே ஆகும்.

### பெயர் பிரச்சினை

இந்த நிலையம் மலாக்காவின் அலோர் காஜா மாவட்டத்தில் உள்ள புலாவ் செபாங் நகரில் அமைந்துள்ளது. இருப்பினும் நெகிரி செம்பிலான் மாநிலத்தின் தம்பின் நகருக்கு மிக மிக அருகில் உள்ளது.

இந்த நிலையம் புவியியல் ரீதியாக புலாவ் செபாங்கில் அமைந்து இருந்தாலும், "தம்பின் இரயில் நிலையம்" என்று பெயரிடப்பட்டது. அதனால் சர்ச்சைகள் ஏற்பட்டன. நெகிரி செம்பிலான் மாநிலத்தின் மக்கள் இந்த நிலையத்தை "தம்பின் இரயில் நிலையம்" என்றும்; மலாக்கா மக்கள் "புலாவ் செபாங் இரயில் நிலையம்" என்றும் அழைத்தனர்.

### தம்பின்/புலாவ் செபாங் அறிவிப்புப் பலகை

மலாயா தொடருந்து நிறுவனம் அதன் பங்கிற்கு இந்த நிலையத்தின் பெயர் "புலாவ் செபாங்" நிலையம் அல்ல "தம்பின்" நிலையம் என்று உறுதிப்படுத்தியது. நிலையத்தின் நடைமேடைகளில் "தம்பின்/புலாவ் செபாங்" என்று எழுதப்பட்ட அறிவிப்புப் பலகை வைக்கப்பட்டது. அதன் பிறகும் பெயர்த் தகராறு தொடர்ந்தது.

இருப்பினும், ஜனவரி 4, 2013-இல், மலாக்கா மாநில அரசாங்கத்தின் உத்தரவின் பேரில், மலாயா தொடருந்து நிறுவனம் இந்த நிலையத்தின் பெயரை புலாவ் செபாங்/தம்பின் நிலையம் என நிரந்தரமாக மாற்றியது. அதன் மூலம் பெயரிடும் சர்ச்சையும் தீர்க்கப்பட்டது.

## வரலாறு

1905-ஆம் ஆண்டு ஜூலை 15-ஆம் தேதி மலாயா மேற்கு கடற்கரை தொடருந்து வழித்தடத்தின் கட்டுமானம் சிரம்பான் நகரில் இருந்து தம்பின் நகரை அடைந்தபோது இந்த நிலையம் செயல்படத் தொடங்கியது. பின்னர் டிசம்பர் 1, 1905-இல், 34 கி.மீ. (21 மைல்) தம்பின் - மலாக்கா பாதை திறக்கப்பட்டது.

ஓர் ஆண்டு கழித்து 1 அக்டோபர் 1906-இல் கிம்மாஸ் பிரதான வழித்தடம் திறக்கப்பட்டது. தம்பின் - மலாக்கா வழித்தடத்தின் தண்டவாளங்கள் பின்னர் இரண்டாம் உலகப் போரில் ஜப்பானியர்களால் அகற்றப்பட்டது.

## சேவைகள்

* கேடிஎம் இடிஎஸ்
** **ETS Gold Train No. 9420/9425** பாடாங் பெசார் - கிம்மாஸ்
** **ETS Premium Train No. 9204/9371** பட்டர்வொர்த் - கிம்மாஸ்

## மேற்சான்றுகள்

## மேலும் காண்க
* தம்பின் 
* புலாவ் செபாங்
* பத்தாங் மலாக்கா 
* கிம்மாஸ்
* சிரம்பான் வழித்தடம்

## வெளி இணைப்புகள்

பகுப்பு:மலாக்கா
பகுப்பு:மலாக்கா தொடருந்து நிலையங்கள்
பகுப்பு:மலேசியத் தொடருந்து நிலையங்கள்
பகுப்பு:சிரம்பான் வழித்தடம்
காஞ்சனா கோட்டை

**காஞ்சனா கோட்டை** என்பது இந்திய நாட்டின்மகாராட்டிரா மாநிலத்தில் நாசிக் மாவட்டத்தில் உள்ள ஒரு மலைக்கோட்டை ஆகும். இந்த கோட்டை அசந்தா-சாத்மால் மலைத்தொடரில் அமைந்துள்ளது.  கோட்டை அமைந்துள்ள மலையின் உயரம் 1368 மீட்டர் அல்லது 4490 அடி  ஆகும். கள்வன் என்பது இந்த மலையை சுற்றி அமைந்துள்ள கிராமத்தின் பெயர் ஆகும். 

## வரலாறு
இக்கோட்டையின் நிலை நடுத்தர அளவிலான கோட்டை ஆகும். இக்கோட்டையின் உயரம் 4490 அடி ஆகும்.
இக்கோட்டையில் அமைந்துள்ள கிராமம் கல்வன் ஆகும். இக்கோட்டையானது நாசிக் மாவட்டத்தில் அமைந்துள்ளது. இக்கோட்டை கோலேதாயரர் பகுதிக்கு மேற்கே சுமார் 3.21 கிலோ மீட்டர் அல்லது இரண்டு மைல் தொலைவிலும், வடமேற்கே சந்தூர் மலை 16 கிலோ மீட்டர் அல்லது பத்து மைல் தொலைவிலும் அமைந்துள்ளதாக  இக்கோட்டையினை பார்வையிட்ட கேப்டன் பிரிக்சு 1818 ஆம் ஆண்டில் விவரித்தார். இக்கோட்டையினை சுற்றி ஒரு பெரிய மலை மற்றும் அண்டை கோட்டையான கோலேதைர் கோட்டை விட மிகவும் செங்குத்தானதாக அமைந்துள்ளது. இக்கோட்டைக்கு செல்வதற்கு புனேவில் இருந்து தூரம் 270 கிலோ மீட்டர் ஆகும்.

## மேற்கோள்கள்

பகுப்பு:நாசிக் மாவட்டம்
பாடிஷா

**பாடிஷா** என்பது இறையாண்மையுள்ள ஆட்சியாளரை குறிக்கப் பயன்படுத்தப்பட்ட ஒரு பாரசீக மொழிச் சொல்லாகும். இது **பாட்ஷா** என்றும் உச்சரிக்கப்படுகிறது. உயர் நிலையில் உள்ள பல முடியரசகர்களால் இப்பட்டம் பயன்படுத்தப்பட்டது. பண்டைக்கால பாரசீக பட்டமான "மகா மன்னர்" என்பதுடன் தோராயமாக இது ஒத்துப்போகிறது. பிற்காலத்தில் அகாமனிசியருக்குப் பிந்தைய பாரசீக மன்னர்கள் மற்றும் இந்தியாவின் முகலாயப் பேரரசர்கள் ஆகியோரால் இப்பட்டம் பயன்படுத்தப்பட்டது. சில நேரங்களில் ஆப்கானித்தானைச் சேர்ந்த சில சிறு இளவரசர்கள் கூட பாட்ஷா என்ற பட்டத்தை பயன்படுத்தினர்.

## மேற்கோள்கள்

பகுப்பு:அரச பட்டங்கள்
துருக்கிய புலம்பெயர்வு

**துருக்கிய புலம்பெயர்வு** என்பது 6 மற்றும் 11ஆம் நூற்றாண்டுகளுக்கு இடையில் ஐரோவாசியா முழுவதும் துருக்கிய பழங்குடியினங்கள் மற்றும் துருக்கிய மொழிகள் பரவியதை குறிப்பதாகும். 6ஆம் நூற்றாண்டில் தற்போதைய மங்கோலியாவில் அக்காலத்தில் இருந்த உரூரன் ககானரசை கோக் துருக்கியர்கள் பதவியிலிருந்து தூக்கி எறிந்தனர். அனைத்து திசைகளிலும் விரிவடைந்தனர். ஐரோவாசிய புல்வெளிகள் முழுவதும் துருக்கிய கலாச்சாரத்தை பரப்பினர். 8ஆம் நூற்றாண்டில் கோக் துருக்கிய பேரரசானது முடிவுக்கு வந்த போதும், அவர்களுக்கு பின்னர் உய்குர் ககானரசு, காரா கானிடு கானரசு, கசர்கள் மற்றும் குமன்கள் போன்ற ஏராளமான துருக்கிய பேரரசுகள் ஆட்சிக்கு வந்தன. சில துருக்கியர்கள் இறுதியாக நிலையான வாழ்க்கை நடத்திய சமூகங்களான கோச்சோக்கள் மற்றும் கன்சோவு உய்குர்களுடன் இணைந்து குடியமர்ந்தனர். 11ஆம் நூற்றாண்டில் தொடங்கி அனத்தோலியாவில் செல்யூக் அரசமரபானது குடியமர்ந்தது. இதனால் அங்கு நிலையான துருக்கிய குடியிருப்புகளும், இருப்பும் ஏற்பட்டது. கிர்கிசுத்தான், துருக்மெனித்தான், துருக்கி, அசர்பைஜான், உசுப்பெக்கிசுத்தான், மற்றும் கசக்கஸ்தான் உள்ளிட்ட தற்கால நாடுகளில் பெரும் எண்ணிக்கையிலான துருக்கிய மக்கள் வாழ்கின்றனர். சுவாசியா, பஸ்கோர்தோஸ்த்தான், தத்தார்ஸ்தான், கிரிமிய தாதர்கள், மங்கோலியாவில் உள்ள கசக்குகள், சீனாவிலுள்ள உய்குர்கள், ஈரானில் உள்ள அசேரி, சைபீரியாவில் உள்ள சகா குடியரசு போன்ற இடங்களில் மற்ற நாட்டு மக்களுடன் துருக்கிய இனத்தவர் இணைந்து வாழ்கின்றனர்.

## மேலும் காண்க

* நடுக்காலம் (ஐரோப்பா)
* நாடோடிப் பேரரசு
* ஹெப்தலைட்டுகள்
* துருக்கிய-மங்கோலிய கலாச்சாரம்

## மேற்கோள்கள்

பகுப்பு:Webarchive template wayback links
பகுப்பு:நடு ஆசியா
அய்கானிக் தங்க விருதுகள்

**அய்கானிக் தங்க விருதுகள்** (*Iconic Gold Awards*) என்பது இந்தி மொழி திரைப்படங்கள் மற்றும் தொலைக்காட்சி துறையில் சிறந்த நடிகர்களை கௌரவிக்கும் வருடாந்திர விருது நிகழ்ச்சியாகும்.  இவ்விருதுகள் முதன்முதலில் 2020 ஆம் ஆண்டு வழங்கப்பட்டது. 

இசை நிகழ்ச்சிகள், பொழுதுபோக்கு நிகழ்ச்சிகள் மற்றும் நாகரிக நிகழ்ச்சிகள் உட்பட, பிரபலமான நிகழ்ச்சிகள் போன்றவற்றிற்கு பல்வேறு சிறப்புத் துறைகளில் விருதுகள் வழங்கப்படுகின்றன. பொழுதுபோக்கு உட்பட ஒரு குறிப்பிட்ட பிரிவில் சிறந்த தொலைக்காட்சி அலைவரிசை தொழில்நுட்ப விருதுகள் மற்றும் பிரபலமான விருதுகள் வழங்கப்படுகின்றன. 

## மேற்கோள்கள்

பகுப்பு:இந்தித் திரைப்படத்துறை
பகுப்பு:இந்தியத் திரைப்பட விருதுகள்
தாங்கின் பேரரசர் தைசோங்

**தாங்கின் பேரரசர் தைசோங்** (28 சனவரி 598 - 10 சூலை 649) என்பவர் சீனாவின் தாங் அரசமரபின் இரண்டாவது பேரரசர் ஆவார். இவர் முன்னர் **சின் இளவரசர்** என்றும், இயற்பெயராக **லீ சிமின்** என்ற பெயரையும் பெற்றிருந்தார். இவர் 626 முதல் 649 வரை ஆட்சி செய்தார். 617ஆம் ஆண்டு சின்யாங் என்ற இடத்தில் சுயி அரசமரபுக்கு எதிராக தனது தந்தை லீ யுவானை கிளர்ச்சிக்கு ஊக்குவித்ததில் இவரது பங்கின் காரணமாக இவர் பொதுவாக தாங் அரசமரபின் துணை தோற்றுவிப்பாளராகக் கருதப்படுகிறார். தாங் அரசமரபுக்கு எதிரான மிகுந்த ஆபத்தான எதிரிகள் பலரை தோற்கடிப்பதிலும், சீனா முழுவதும் அரச மரபின் ஆட்சியை நிலைப்படுத்துவதிலும் தைசோங் இறுதியாக ஒரு முக்கிய பங்காற்றினார்.

## குறிப்புகள்
 

## மேற்கோள்கள்
 

பகுப்பு:598 பிறப்புகள்
பகுப்பு:சீன மொழி வார்த்தைகளைக் கொண்ட கட்டுரைகள்
ரியாசு அம்லானி

**ரியாசு அம்லானி** (*Riyaaz Amlani*) ஓர் இந்திய உணவக நிர்வாக அதிகாரி ஆவார். இவர் 1974 ஆம் ஆண்டு நவம்பர் மாதம் 20 ஆம் தேதி பிறந்தார்.  . இவர் இம்ப்ரேசரியோ பொழுதுபோக்கு மற்றும்  விருந்தோம்பல் என்று பெயரிடப்பட்ட தனியார் நிறுவனத்தின்  தலைமை நிர்வாக அதிகாரி ஆக உள்ளார். இந்திய தேசிய உணவக சங்கத்தின்  தலைவராகவும் உள்ளார்.

## வரலாறு
சர்ச்கேட்டின்  கல்லூரியில் இளைய கல்லூரி மாணவராக இருந்தபோது, இவர் பார்சி திருமணங்களில் தொகுப்பாளராக மூன்லைட் செய்த பைகுல்லா பையன், சில தீவிரமான அசைவுகளை வெளிப்படுத்தி, தனது எடையை ரகசியமாக உணர்ந்து, ஒரு "மேலை நகரப் பெண்ணுடன்" நெருங்கி பழகத் தொடங்கினான். திடீரென்று, அன்பான, புத்தக ஆர்வமுள்ள இளைஞனுக்கு மிகவும் நெருக்கமாகத் தெரிந்த நகரம் அவரது ஒரு தீவிர விருப்பத்திற்கு விரோதமாகத் தோன்றியது.காதலர்கள் சேர்ந்து செல்ல எந்த இடமும் இல்லை. நிச்சயமாக, அப்போது பம்பாயின் பைலேன்கள், ஒரு மூலை மேசை கொண்ட ஒரு உணவகம், தம்பதிகளுக்கு திருடப்பட்ட தனியுரிமையின் தருணங்களை வழங்கிய அந்த மூலை ஆகியவற்றை அவர் அறிந்திருந்தார். அதனை அம்லானி கவர்ந்திழுக்க விரும்பினார்.அவர் அன்பைக் கண்டுபிடித்தது போல் அவர் மகிழ்விக்கவும் ஈடுபடவும் விரும்பினார். எனவே உணவகத்தினை திறக்க விரும்பினார்.

## மேற்கோள்கள்

## வெளி இணைப்புகள்
* இம்ப்ரேசாரியோ என்டர்டெயின்மென்ட் & ஹாஸ்பிடாலிட்டி பிரைவேட். லிமிடெட்
* தேசிய உணவக சங்கத்தின் இணையதளம்

பகுப்பு:1974 பிறப்புகள்
பகுப்பு:வாழும் மக்கள்
பகுப்பு:இந்திய உணவு விடுதிகள்
பூரா சிங் வால்மீகி

**பூரா சிங் வால்மீகி** (*Bhura Singh Valmiki*')**'  ஓர் இந்திய சுதந்திர போராட்ட வீரர் ஆவார். பல்லப்கட் சட்டமன்ற தொகுதி இராணுவத்தின் தளபதி ஆவார். இவர் 1857 ஆம் ஆண்டு நடைபெற்ற சிப்பாய் கிளர்ச்சியில் பல்லப்கட் மாநிலத்தின் இராணுவத்திற்கு தலைமை தாங்கினார். 1858 ஆம் ஆண்டு சனவரி மாதம் 9 ஆம் தேதியன்று டெல்லியின் சாந்தினி சவுக் மக்களவை தொகுதியில் நடைபெற்ற கலகத்தில் மற்ற இரண்டு தலைவர்களுடன் தூக்கிலிடப்பட்டார். 

## மேற்கோள்கள்

பகுப்பு:1858 இறப்புகள்
பகுப்பு:இராணுவத் தலைவர்கள்
2022 ஆம் ஆண்டு சந்திராபூர் டேங்கர் சுமையுந்து விபத்து

2022 ஆம் ஆண்டு மே மாதம் 19 ஆம் தேதி  அதிகாலையில், இந்திய நாட்டின் மகாராட்டிரா மாநிலத்தின் சந்திரபூர் அருகே அசய்பூருக்கு அருகில் மரக் கட்டைகளை ஏற்றிச் சென்ற மற்றொரு டிரக் மீது எரிபொருள் டேங்கர் சுமையுந்து மோதியது. இதைத் தொடர்ந்து தீ விபத்து ஏற்பட்டு 9 பேர் பலியாகினர். தகவலறிந்து சம்பவ இடத்துக்கு வந்த தீயணைப்புத் துறையினர் ஒரு மணி நேரத்தில் தீயை அணைத்தனர்.

இந்த விபத்து வியாழக்கிழமை இரவு 10.30 மணியளவில் சந்திரபூர்-முல் சாலையில் நடந்தது. பலியானவர்களின் உடல்கள் சந்திரபூர் மருத்துவமனைக்கு கொண்டு வரப்பட்டது.

## மேற்கோள்கள்

பகுப்பு:2022 சாலை விபத்துகள்
உலூனா 7

உலூனா 7 (***Luna 7***) (E - 6 அல்லது யே - 6 தொடர்) என்பது **லூனிக் 7** என்றும் அழைக்கப்படும் சோவியத்  உலூனாத் திட்டத்தின் ஆளில்லா விண்வெளி பயணமாகும்.  உலூனா 7 விண்கலம்  நிலாவி*ல்* மென்மையாகத் தரையிறங்கத்  திட்டமிடப்பட்டது. இருப்பினும் , முன்கூட்டிய எதிர் எரிப்பும் எதிர் ஏவூர்தியும் பொய்த்ததால் விண்கலம் ஓசியானசு புரோசெல்லாரத்தில் நிலா மேற்பரப்பை மொத்தியது.
thumb|பிற தரையிறங்கிகள்,  தரையிறங்கும் தளங்கள் தொடர்பாக  உலூனா 7 இன் இருப்பிடத்தைக் காட்டும் ''நிலாவின்'' வரைபடம்டளவுப் பட்டையின் மேல் கீழ் இடது.
அதன் முன்னோடிகளைப் போலல்லாமல் ,  உலூனா 7 வெற்றிகரமாக அக்டோபர் 5 அன்று நிலாவுக்கு செல்லும் வழியில் அதன்  இடைத்தடத் திருத்தத்தை மேற்கொண்டது , இரண்டு நாட்களுக்குப் பிறகு மென்மையான தரையிறக்கம் ஏற்படும் என்ற எதிர்பார்ப்பில். இருப்பினும் , நிலா மேற்பரப்பை அணுகும் போது திட்டமிடப்பட்ட  எதிர் எரியூட்டலுக்கு முன்பு முன்பு விண்கலம் திடீரென்று திசைப்பாங்குக் கட்டுப்பாட்டை இழந்து அதை மீண்டும் பெறத் தவறிவிட்டது. தானியங்கி திட்டமிடப்பட்ட அமைப்புகள் பின்னர் முதன்மை இயந்திர  எரியூட்டலைத் தடுத்தன. கட்டுப்பாட்டமைப்புகள் உதவியற்ற முறையில்  உலூனா 7 *நிலா* மேற்பரப்பில் மிக அதிக வேகத்தில் பய்வதை கவனித்ததால் , அக்டோபர் 7,1965 அன்று 22:08:24  ஒபொ நேரத்தில் கெப்ளர் பள்ளத்திற்கு மேற்கே உண்மையில் விரும்பிய இலக்கை நெருங்கியது. மோதிய இட  ஆயத்தொலைவுகள்  48′′N 47′′W / 9.8′′N 47.8′′W / 8.8′′ - 47.8 ஆகும்.

பின்னர் நடந்த புலனாய்வில் , வான்வழிப்பாதை அமைப்பின் ஒளியியல்  உணரி தவறான கோணத்தில் அமைக்கப்பட்டது மற்றும் முதன்மைத் திசைவைப்புக் கட்டுப்பாட்டு நடவடிக்கையின் போது புவியின் பார்வையை இழந்துவிட்டது என்று சுட்டிக்காட்டப்பட்டது. இது யே - 6 திட்டத்தில் தொடர்ச்சியாக பத்தாவது தோல்வியாகும்.

## மேலும் காண்க
* உலூனா 25
* உலூனா 20
* உலூனா 24
* லூனா 1
* லூனா 2
* லூனா 3

## குறிப்புகள்

## வெளி இணைப்புகள்

* ஜர்யா  உலூனாத் திட்ட நிரல்

பகுப்பு:லூனா திட்டம்
பகுப்பு:நிலாவுக்கான பயணத் திட்டங்கள்
பகுப்பு:விண்வெளித் திட்டங்கள்
பகுப்பு:சோவியத் ஒன்றியம்
துக்லுக் தைமூர்

**துக்லுக் தைமூர் கான்** (1312/1313 - 1363) என்பவர் மொகுலிசுதானின் கானாக அண். 1347 முதல் 1360 வரையிலும், ஒட்டு மொத்த சகதாயி கானரசின் கானாக அண். 1360 முதல் 1360 வரையிலும் பதவி வகித்தவர் ஆவார். சகதாயி கானின் நேரடி வழித்தோன்றலான எசன் புகா இவரின் தந்தை என்று நம்பப்படுகிறது. இவரது ஆட்சிக்காலமானது இவர் இஸ்லாமிற்கு மதம் மாறியது மற்றும் திரான்சாக்சியான மீதான இவரது படையெடுப்புகளுக்காக அறியப்படுகிறது.

## மேற்கோள்கள்

பகுப்பு:சகதாயி கான்கள்
செர்டாங் தொடருந்து நிலையம்

**செர்டாங் தொடருந்து நிலையம்** அல்லது **செர்டாங் கொமுட்டர் நிலையம்** (ஆங்கிலம்: *Serdang Railway Station* அல்லது *Serdang Komuter Station*; மலாய்: *Stesen Keretapi Serdang* அல்லது *Stesen Komuter Serdang*) என்பது மலேசியா, சிலாங்கூர் மாநிலத்தில் செரி கெம்பாங்கான் நகர்ப்பகுதியில் உள்ள ஒரு தொடருந்து நிலையம் ஆகும். இந்த நிலையம் சிரம்பான் வழித்தடத்தில், கேடிஎம் கொமுட்டர் தொடர்ந்து சேவையை வழங்கி வருகிறது.

இந்த நிலையம் பெசுராயா விரைவுச்சாலை (*Besraya Expressway*) &nbsp; சுங்கை பீசி விரைவுச்சாலை (*Sungai Besi Expressway*); ஆகிய  விரைவுச்சாலைகளுக்கு அருகில் அமைந்துள்ளது.

## பொது

இந்த நிலையத்திற்கு மேற்கே 2 கிமீ தொலைவில் உள்ள புத்ராஜெயா வழித்தடத்தின் (*MRT Putrajaya Line*)  செர்டாங் ஜெயா எம்ஆர்டி நிலையமும் இந்த நிலையத்துடன் இணைக்கப்பட்டுள்ளது. இருப்பினும், செர்டாங் ஜெயா எம்ஆர்டி நிலையத்திலிருந்து வரும் பேருந்துகள் இந்த செர்டாங் தொடருந்து நிலையத்தில் நிற்பது இல்லை.

## சிரம்பான் வழித்தடம்

சிரம்பான் வழித்தடம் அல்லது சிரம்பான் தொடருந்து வழித்தடம் (*Seremban Line*) என்பது மலேசியாவின் மத்திய மாநிலப் பகுதிகளில் *(KTM Komuter Central Sector)*, மலாயா தொடருந்து நிறுவனம், வழங்கி வரும் மூன்று தொடருந்து சேவைகளின் வழித்தடங்களில் ஒன்றாகும்.

இந்தச் வழித்தடம், மின்சார இரயில்கள் மூலமாக இயக்கப்படுகிறது. பத்துமலை; புலாவ் செபாங்; தம்பின் ஆகிய மூன்று நகரங்களை இந்தச் சேவை இணைக்கின்றது. 

### ரவாங் தம்பின் இணைப்பு

இந்தச் சேவையில் சில தொடருந்து வண்டிகள் சிரம்பான் நகரத்துடன் தங்களின் பயணச் சேவைகளை நிறுத்திக் கொள்கின்றன.

15 டிசம்பர் 2015-க்கு முன்பு, இந்தச் சேவை கோலாலம்பூர் ரவாங் நகரங்களுக்கு இடையில் மட்டுமே இருந்தது. ஆறு பெட்டிகள் கொண்ட 37 தொடருந்துகள் இந்தச் சேவையில் இப்போது ஈடுபடுத்தப்பட்டு உள்ளன.

## காட்சியகம்

File:Futuristic architecture at a selangor ktm station 1.jpg|
File:Futuristic architecture at a selangor ktm station 2.jpg|
File:Serdang KTM Station 01.jpg|
File:Serdang KTM Station 03.jpg|


## மேற்சான்றுகள்

## மேலும் காண்க
* செரி கெம்பாங்கான் 
* சுங்கை பீசி
* சைபர்ஜெயா 
* சுபாங் ஜெயா மாநகராட்சி
* சிரம்பான் வழித்தடம்

## வெளி இணைப்புகள்

* Serdang KTM Komuter Station

பகுப்பு:மலேசியாவில் போக்குவரத்து
பகுப்பு:மலேசியத் தொடருந்து நிலையங்கள்
பகுப்பு:சிரம்பான் வழித்தடம்
பகுப்பு:சிலாங்கூர் தொடருந்து நிலையங்கள்
கடூரு சட்டமன்றத் தொகுதி

**கடூரு சட்டமன்றத் தொகுதி** (*Kadur Assembly constituency*) இந்தியாவின் கர்நாடக மாநிலத்திலுள்ள 224 சட்டமன்றத் தொகுதிகளுள் ஒன்றாகும். இது சிக்கமகளூரு மாவட்டத்தில் உள்ளது. ஹாசனா மக்களவைத் தொகுதியில் அடங்கும் 8 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 127 ஆகும்.

## சட்டமன்ற உறுப்பினர்கள்

**குறிப்பு**

## மேற்கோள்கள்

பகுப்பு:கர்நாடக சட்டமன்றத் தொகுதிகள்
பகுப்பு:சிக்கமகளூர் மாவட்டம்
சும்பா பச்சைப் புறா

**சும்பா பச்சைப் புறா** (*Sumba green pigeon*)(*தெரெரான் தெய்சுமானீ*) என்பது கொலம்பிடே குடும்பத்தில் உள்ள ஒரு பறவை சிற்றினம் ஆகும். இது இந்தோனேசியாவில் உள்ள சும்பா தீவில் மட்டுமே காணப்படும் அகணிய உயிரி. இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான தாழ் நில காடுகள் ஆகும். இது வாழ்விட இழப்பால் அச்சுறுத்தப்படுகிறது.

## மேற்கோள்கள்

பகுப்பு:பச்சைப் புறாக்கள்
பகுப்பு:அகணிய உயிரிகள்
கொமொரோசு பச்சைப் புறா

**கொமொரோசு பச்சைப் புறா** (*Comoro green pigeon*)(*தெரெரான் கிரிவௌடி*) கொலம்பிடே குடும்பத்தைச் சேர்ந்த ஒரு பறவை சிற்றினம் ஆகும். இது மடகாசுகர் பச்சைப் புறாவினை (*தெரெரான் ஆசுடிராலிசு*) ஒத்த இனமாக இருப்பதாக முன்னர் கருதப்பட்டது.

## புவியியல் வரம்பு
*தெரெரான் கிரிவௌடி* தற்போது கொமொரோசுவில் உள்ள மாவாலி தீவிலிருந்து மட்டுமே அறியப்படுகிறது. இருப்பினும் இது கடந்த காலத்தில் காசிதிஜா மற்றும் நுசுவானியில் இருந்ததாகக் கருதப்படுகிறது.

## வாழ்விடம்
கொமொரோசு பச்சைப் புறா, பசுமையான காடுகளிலும், இரண்டாம் நிலை காடுகளிலும், உயரமான இடங்களில் தென்னந் தோட்டங்களிலும் காணப்படுகிறது.

## பாதுகாப்பு
சட்டப்பூர்வமாக கொமொரோசு பச்சைப் புறாக்கள் பாதுகாக்கப்பட்ட போதிலும், வேட்டையாடுதல் இன்னும் நடைபெறுவதாகச் சந்தேகிக்கப்படுகிறது. இதன் வாழ்க்கைக்குப் பொருத்தமான காடுகள் தீவின் 5% பகுதியில் மட்டுமே உள்ளது. எலிகள் போன்ற அறிமுகப்படுத்தப்பட்ட இனங்கள் முட்டைகளை வேட்டையாடுபவையாக உள்ளன. இதன் எண்ணிக்கை 2,500க்கும் குறைவானதாக இருப்பதாகக் கருதப்படுகிறது.

## மேற்கோள்கள்

பகுப்பு:பச்சைப் புறாக்கள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம்
பாக்கம்

**பாக்கம்** என்பது தமிழ்நாடு மாநிலத்தின் திருவள்ளூர் மாவட்டத்தில் திருநின்றவூர் பகுதிக்கு அருகில் அமைந்துள்ள ஒரு புறநகர்ப் பகுதியாகும்.

கடல் மட்டத்திலிருந்து சுமார் 79 மீட்டர் உயரத்தில் அமைந்துள்ள பாக்கம் புறநகர்ப் பகுதியின் புவியியல் ஆள்கூறுகள்,  ஆகும்.

திருநின்றவூர், வேப்பம்பட்டு, திருவள்ளூர், காக்களூர், புட்லூர், தொழுவூர், திருநின்றவூர், நெமிலிச்சேரி, பட்டாபிராம் மற்றும் ஆவடி ஆகியவை பாக்கம் பகுதிக்கு அருகிலுள்ள சில முக்கியமான புறநகர்ப் பகுதிகளாகும்.

ஆனந்தீசுவரர் கோயில் என்ற சிவன் கோயில் ஒன்று பாக்கம் பகுதியில் அமையப் பெற்றுள்ளது.

பாக்கம் பகுதியானது, பூந்தமல்லி (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, திருவள்ளூர் மக்களவைத் தொகுதி சார்ந்தது.

## மேற்கோள்கள்

## வெளி இணைப்புகள்
* GeoHack - பாக்கம்

பகுப்பு:திருவள்ளூர் மாவட்டத்திலுள்ள கிராமங்கள்
பாக்கம் ஆனந்தீசுவரர் கோயில்

**பாக்கம் ஆனந்தீசுவரர் கோயில்** என்பது தமிழ்நாடு மாநிலத்தின் திருவள்ளூர் மாவட்டத்தில் திருநின்றவூர் பகுதியின் பாக்கம் (சித்தேரிக்கரை) புறநகர்ப் பகுதியில் அமையப் பெற்றுள்ள ஒரு சிவன் கோயில் ஆகும். கி. பி. 1022ஆம் ஆண்டு முதலாம் இராசேந்திர சோழனால் இக்கோயிலுக்கு திருப்பணிகள் செய்யப்பட்டதாக கல்வெட்டுகள் காணப்படுகின்றன.

கடல் மட்டத்திலிருந்து சுமார் 83 மீட்டர் உயரத்தில் அமைந்துள்ள பாக்கம் ஆனந்தீசுவரர் கோயிலின் புவியியல் ஆள்கூறுகள்,  ஆகும்.

இக்கோயிலில் மூலவர் ஆனந்தீசுவரர் ஆவார். இக்கோயிலின் தலவிருட்சம் ஆலமரம்; தீர்த்தம் அகத்தியர் தீர்த்தமாகும். ஆனந்தீசுவரர், குரு தட்சிணாமூர்த்தி ஆகியோர் இக்கோயிலில் அருள்பாலிக்கின்றனர். மகா சிவராத்திரி, திருக்கல்யாணம் மற்றும் திருக்கார்த்திகை ஆகியவை இக்கோயிலில் சிறப்பாகக் கொண்டாடப்படுகின்றன.
## மேற்கோள்கள்

## வெளி இணைப்புகள்
* GeoHack - பாக்கம் ஆனந்தீசுவரர் கோயில்

பகுப்பு:திருவள்ளூர் மாவட்டத்திலுள்ள சிவன் கோயில்கள்
திமோர் பச்சைப் புறா

**திமோர் பச்சைப் புறா** (*Timor green pigeon*)(*தெரெரான் சிட்டாசீயசு*) என்பது கொலம்பிடே குடும்பத்தில் உள்ள ஒரு பறவை சிற்றினமாகும். இது ரோட் மற்றும் திமோர் தீவுகளில் காணப்படுகிறது. இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான தாழ் நில காடுகள் ஆகும். இது வாழ்விட இழப்பால் அச்சுறுத்தப்படுகிறது.

## பரவலும் வாழ்விடமும்
திமோர் பச்சைப் புறா ரோட், திமோர், செமாவ் மற்றும் சிறு சுண்டாத் தீவின் அட்டாரோ தீவுகளில்  காணப்படுகிறது . இது  உயரம் வரை உள்ள தாழ்நிலங்களில் மரங்களைக் கொண்ட முதன்மை காடு, பருவக்காடு மற்றும் இரண்டாம் நிலை காடுகளில் வாழ்கிறது.

## நடத்தை மற்றும் சூழலியல்
திமோர் பச்சைப் புறா பழந்திண்ணி வகையினைச் சார்ந்தது. அத்திப்பழங்களை உண்பதாக பதிவு செய்யப்பட்டுள்ளது.

## மேற்கோள்கள்

## வெளி இணைப்புகள்

* BirdLife Species Factsheet.

பகுப்பு:பச்சைப் புறாக்கள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம்
தெக்கான் பார்க்கு

**தெக்கான் பார்க்கு** (*Deccan Park*) என்பது இந்தியாவின் தெலுங்கானா மாநிலம் ஐதராபாத்தில்  தொடங்கப்பட்ட மிகப்பெரிய ஓர் உலகளாவிய வளர்ச்சி மையம் ஆகும். இந்த மையத்தை சுவிசு நாட்டு கட்டடக்  கலைஞரான மரியோ போட்டா வடிவமைத்துள்ளார்.
 
## வசதிகள்
தெக்கான் பார்க்கு மையம்  1.50 பில்லியன் ரூபாய் மதிப்பீட்டில் பொழுது போக்கு மற்றும் விளையாட்டு வசதிகளுடன் அமைக்கப்பட்டுள்ளது. இங்கு  2,200 தொழில் வல்லுநர்கள் இடம் பெறுவார்கள். 11 ஏக்கர் (45,000 மீ2) நிலப்பரப்பில் இந்த மையம் அமைக்கப்பட்டுள்ளது.  சுமார் 320,000 சதுர அடிகள் கொண்ட 9 மாடிகளுடன் கூடிய கட்டப்பட்ட பரப்பளவு கொண்டது.  தொலைத்தொடர்பு, மின்-ஆளுமை, உயிரியல் அறிவியல், துறைமுகங்கள் மற்றும் கப்பல் போக்குவரத்து போன்ற அறிவுசார் துறைகளில் சிறந்து விளங்கும் இடமாக அமையும். வலைப்பின்னல், கட்டற்ற மூல மென்பொருள், பட்டியலிடல் மற்றும் உயிர்த் தகவலியல் உள்ளிட்ட அதிநவீன தொழில்நுட்ப வசதிகளும் இங்கு இடம்பெறும்.

## திறப்புவிழா
தெக்கான் பார்க்கு மையத்தை சுவிசு கூட்டமைப்பு தலைவர் பாசுகல் கூசெபின் திறந்து வைத்தார். இவ்விழாவுக்கு தெலுங்கானா மாநில முதல்வர் என். சந்திரபாபு நாயுடு முன்னிலை வகித்தார். பங்கு விலக்கல் மற்றும் தகவல் தொழில்நுட்பம் மற்றும் தகவல் தொடர்புத் துறை அமைச்சர் அருண் சோரி, டாடா குழுமத்தின் தலைவர் இரத்தன் டாட்டா ஆகியோர் விழாவில் கலந்து கொண்டனர்.

## மேற்கோள்கள்

## புற இணைப்புகள்
* Description of the development
* Google Maps Address Search Link

பகுப்பு:தெலங்காணா
பகுப்பு:ஐதராபாத்து
பெம்பா பச்சைப் புறா

**பெம்பா பச்சைப் புறா** (*Pemba green pigeon*)(*தெரெரான் பெம்பாயென்சிசு*) என்பது கொலம்பிடே குடும்பத்தில் உள்ள ஒரு பறவை சிற்றினமாகும். இது தன்சானியாவின் பெம்பாவில் மட்டுமே காணப்படும் அகணிய உயிரி.

பெம்பா பச்சைப் புறாவின் இயற்கை வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நில காடுகள், தோட்டங்கள் மற்றும் கிராமப்புற தோட்டங்கள் ஆகும். இது வாழ்விட இழப்பால் அச்சுறுத்தப்படுகிறது.

## மேற்கோள்கள்

## வெளி இணைப்புகள்

* BirdLife Species Factsheet.

பகுப்பு:பச்சைப் புறாக்கள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்
சுமாத்திரா பச்சைப் புறா

**சுமாத்திரா பச்சைப் புறா** (*Sumatran green pigeon*)(*தெரெரான் ஆக்சியூரசு*) என்பது கொலம்பிடே குடும்பத்தைச் சேர்ந்த ஒரு பறவை சிற்றினமாகும். இது சுமாத்திரா மற்றும் மேற்கு சாவகம் தீவுகளில் காணப்படும் இப்பறவை இந்தோனேசியாவில் மட்டுமே காணப்படும் அகணிய உயிரியாகும். இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும். இது வாழ்விட இழப்பால் அச்சுறுத்தப்படுகிறது.

## மேற்கோள்கள்

பகுப்பு:பச்சைப் புறாக்கள்
தன்ராச்சு மகால்

**தன்ராச்சு மகால்** (*Dhanraj Mahal*) இந்தியாவின் மும்பையில் உள்ள தன்ராச்சுகிர் குடும்பத்தின் வசிப்பிடமாகும். இந்தியாவின் முதல் பேசும் படமான ஆலம் ஆராவில் நடித்துள்ள நடிகை சுபைதா பேகம் தன்ராச்சுகிர் இங்கு வசித்தார். 1920 ஆம் ஆண்டுகளில் உலகம் முழுவதும் பரவிய பிரான்சு நாட்டுக் கட்டிடக் கலை வடிவமான தெக்கோ எனப்படும் எழில்படுக் கலை பாணியில் இம்மகால் கட்டப்பட்டுள்ளது. மும்பையில் 1930 ஆம் ஆண்டுக்கும் 1950 ஆம் ஆண்டுக்கும் இடையில் நகரத்தின் தெற்குப் பகுதியில் இத்தகைய கட்டிடங்கள் பெருகின. ஐதராபாத்து மன்னர் தன்ராச்சுகிரின் முன்னாள் அரண்மனையாகவும், ஒரு காலத்தில் மும்பையின் மிகப்பெரிய மற்றும் விலையுயர்ந்த கட்டிடமாகவும் இது இருந்தது.

## மேற்கோள்கள்

பகுப்பு:மும்பையிலுள்ள கட்டிடங்கள்
கீழ பத்தை குலசேகரநாதர் கோயில்

**கீழ பத்தை குலசேகரநாதர் கோயில்** என்பது தமிழ்நாடு மாநிலத்தில் திருநெல்வேலி மாவட்டத்தின் களக்காடு பகுதிக்கு அருகிலுள்ள கீழ பத்தை புறநகர்ப் பகுதியில் அமையப் பெற்றுள்ள ஒரு சிவன் கோயில் ஆகும். இக்கோயிலில் குலசேகரநாதர் மற்றும் ஆதிநாதர் என்ற இரு மூலவர்கள் உள்ளனர். இராமர் வழிபட்ட பஞ்சலிங்க தலங்களில் இக்கோயிலும் ஒன்றாகும்.

கடல் மட்டத்திலிருந்து சுமார் 168 மீட்டர் உயரத்தில் அமைந்துள்ள கீழ பத்தை குலசேகரநாதர் கோயிலின் புவியியல் ஆள்கூறுகள், ஆகும்.

குலசேகரநாதர், ஆதிநாதர், சுகந்த குந்தளாம்பிகை, ஆவுடைநாயகி, தட்சிணாமூர்த்தி, சண்டிகேசுவரர், விநாயகர், வள்ளி தெய்வானை சமேத சுப்பிரமணியர் மற்றும் பைரவர் ஆகியோர் இக்கோயிலில் அருள்பாலிக்கின்றனர்.
## மேற்கோள்கள்

## வெளி இணைப்புகள்
* GeoHack - கீழ பத்தை குலசேகரநாதர் கோயில்

பகுப்பு:திருநெல்வேலி மாவட்டத்திலுள்ள சிவன் கோயில்கள்
தோரியம்(IV) ஐதராக்சைடு

**தோரியம்(IV) ஐதராக்சைடு** (*Thorium(IV) hydroxide*) Th(OH)4. என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.

## தயாரிப்பு
கரையக்கூடிய தோரியம் உப்புகளுடன் சோடியம் ஐதராக்சைடைச் சேர்த்து வினைபுரியச் செய்வதன் மூலம் தோரியம்(IV) ஐதராக்சைடு தயாரிக்கப்படுகிறது.

## வினைகள்
புதியதாகத் தயாரிக்கப்பட்ட தோரியம்(IV) ஐதராக்சைடு அமிலத்தில் கரையும். ஆனால் இது பழையதாக மாறும்போது இதன் கரைதிறன் குறையும்.

தோரியம்(IV) ஐதராக்சைடு அதிக வெப்பநிலையில் சிதைவடைந்து தோரியம் டையாக்சைடு சேர்மத்தை  உற்பத்தி செய்யும்

:Th(OH)4 → ThO2 + 2 H2O

உயர் அழுத்தத்தில், தோரியம்(IV) ஐதராக்சைடு கார்பன் டை ஆக்சைடுடன் வினைபுரிந்து, தோரியம் கார்பனேட்டு அரைநீரேற்றை உருவாக்குகிறது.

## மேற்கோள்கள்

பகுப்பு:தோரியம் சேர்மங்கள்
பகுப்பு:ஐதராக்சைடுகள்
மறுபதிப்பு

**மறுபதிப்பு** (*Reprint*) என்பது ஏற்கனவே வெளியிடப்பட்ட பொருளின் மறு வெளியீடு ஆகும். *மறுபதிப்பு* என்ற சொல் பல துறைகளில் சற்று வித்தியாசமான அர்த்தங்களுடன் பயன்படுத்தப்படுகிறது.

## கல்வி வெளியீடு
கல்வி வெளியீட்டில், சில சமயங்களில் மறுபதிப்புகள் என்றும் அழைக்கப்படும் ஆஃப்பிரிண்ட்ஸ், முன்பு கல்வி இதழ்களில் வெளியிடப்பட்ட தனிப்பட்ட கட்டுரைகளின் மொத்த மறு உருவாக்கம் ஆகும். அறிவியல், தொழில்நுட்பம் மற்றும் மருத்துவ இதழ்களிலிருந்து வரும் அச்சிட்டுகள் சில துறைகளில் உள்ள ஆராய்ச்சியாளர்களால் பத்திரிகைக்கு குழு சேராத பார்வையாளர்களிடையே விழிப்புணர்வை ஏற்படுத்தப் பயன்படுத்தப்படுகின்றன. எடுத்துக்காட்டாக மருத்துவர்கள், நுகர்வோர், முதலீட்டாளர்கள் போன்றவர்கள். இவை வழக்கமாக ஆய்விதழின் வெளியீட்டாளரிடமிருந்து நேரடியாகத்  தொடர்புகொண்டு பெறப்படுகின்றன. இருப்பினும், சில மூன்றாம் தரப்பு சேவை வழங்குநர்களும் உள்ளனர். பல வெளியீட்டாளர்களிடமிருந்து வெளியீடுகளைப் பெற்று மறுபதிப்புகளை வழங்கும் இடைத்தரகர்களும் செயல்படுகின்றனர்.

## புத்தக வெளியீடு
புத்தக வெளியீட்டில், முந்தைய பதிப்பிலிருந்து மறுபதிப்பு திருத்தப்பட்டிருந்தால், அது பொதுவாக மறுபதிப்பு என்பதை விட புதிய பதிப்பாகக் குறிப்பிடப்படுகிறது.

## சேகரிக்கக்கூடிய அட்டை விளையாட்டுகள்
சேகரிக்கக்கூடிய அட்டை விளையாட்டுகளில், மறுபதிப்பு என்பது முந்தைய அட்டைத் தொகுப்பில் வெளியிடப்பட்ட  ஆகும். இது மீண்டும் புதிய அட்டை தொகுப்பில் வெளியிடப்படும். பெரும்பாலும், அட்டையில் உள்ள படம் மாற்றப்படலாம். புதிய பிழை திருத்தத்தினைப் பிரதிபலிக்கும் வகையில் உரை புதுப்பிக்கப்படலாம்.

## நகைச்சுவை புத்தகங்கள்
வெளியீட்டாளர்கள் பல ஆண்டுகள் அல்லது பல தசாப்தங்களுக்கு முன்பு இருந்த பழைய நகைச்சுவை புத்தகங்களை மீண்டும் அச்சிடுவார்கள். பெரும்பாலும் புதிய நுட்பங்களுடன் கலையை மீட்டெடுப்பார்கள். மறுபதிப்புகள் தனித்த நகைச்சுவை புத்தகங்கள், தொகுப்பு வர்த்தக காகிதப் பதிப்பு அல்லது பிற நகைச்சுவை புத்தகங்களில் காப்புப்பிரதிகளாக இருக்கலாம்.

விற்றுத் தீர்ந்த நகைச்சுவை புத்தகங்கள் வினியோகஸ்தர்களுக்கு அதிக பிரதிகளைக் கொண்டு வருவதற்காக இரண்டாவது (அல்லது அதற்கு மேற்பட்ட) மறுபதிப்பு கொடுக்கப்படலாம்.

## காணொலி
20-21ஆம் நூற்றாண்டில், வீட்டு ஊடக வெளியீடுகள் பல பழைய படங்களை மறுபதிப்பு செய்துவருகின்றன.

## மேற்கோள்கள்

பகுப்பு:பதிப்பியல்
பவானி காயத்ரி லிங்கேசுவரர் கோயில்

**காயத்ரி லிங்கேசுவரர் கோயில்** என்பது தமிழ்நாடு மாநிலத்தில் ஈரோடு மாவட்டத்தின் பவானி புறநகர்ப் பகுதியில் அமையப் பெற்றுள்ள ஒரு சிவன் கோயில் ஆகும். பராசர முனிவர் மற்றும் குபேரர் வழிபட்ட தலமாகும் இது.

கடல் மட்டத்திலிருந்து சுமார் 210 மீட்டர் உயரத்தில் அமைந்துள்ள பவானி காயத்ரி லிங்கேசுவரர் கோயிலின் புவியியல் ஆள்கூறுகள், ஆகும்.

ஆயிரம் ஆண்டுகள் தொன்மை வாய்ந்த இக்கோயிலில் மூலவராக காயத்ரி லிங்கேசுவரர் அருள்பாலிக்கிறார். இக்கோயிலின் தலவிருட்சம் இலந்தை மரமாகும்.
## மேற்கோள்கள்

## வெளி இணைப்புகள்
* GeoHack - பவானி காயத்ரி லிங்கேசுவரர் கோயில்

பகுப்பு:ஈரோடு மாவட்டத்திலுள்ள சிவன் கோயில்கள்
தென்னிந்திய பெரிய பச்சைப் புறா

**தென்னிந்திய பெரிய பச்சைப் புறா** (*Green imperial pigeon, Ducula aenea pusilla*) என்பது பெரிய பச்சைப் புறாவின் துணையினம் ஆகும். இந்தப் பறவை  தென்னிந்தியாவிலும்,  இலங்கையிலும் காணப்படுகின்றன.

## விளக்கம்
காக்கை அளவுள்ள இப்பறவை சுமார் 43 செ. மீ. நீளம் இருக்கும். இதன் அலகு சாம்பல் தோ்ந்த பசுமை நிறத்தில் இருக்கும். விழிப்படலம் ஆழ்ந்த சிவப்பாகவும், கால்கள் ஆழ்ந்த சிவப்பாகவும் இருக்கும். மரங்களில் வாழும் புறாக்களில் அளவில் மிகப்பெரியது. இதன் உடலின் பெரும் பகுதி அளஞ் சிவப்பு தோ்ந்த சாம்பல் நிறமாக இருக்கும். முதுகும் வாலின் மேற்பகுதியும் பளபளக்கும் வெண்கலப் பச்சை நிறமாக இருக்கும். வாலின் கீழ்ப்பகுதி மஞ்சள் தோ்ந்த கருஞ் செம்பழுப்பாக இருக்கும். ஆணும் பெண்ணும் ஒன்று போலத் தோற்றம் கொண்டவை. 

## வாழிடம்
இப்பறவை தென்னிந்தியாவில் கிழக்கு, மேற்குத் தொடர்ச்சி மலைத் தொடர்கள் சார்ந்த பகுதிகளில் உள்ள, சமவெளிக்  காடுகளில் காணப்படுகிறது. மலைப்பகுதிகளில் 300 மீட்டர் உயரத்திற்கு மேல் பெரும்பாலும் காணப்படுவதில்லை. அத்தி, ஆலமரம் சார்ந்த காடுகளை பெரிதும் இது விரும்பும்.

## பழக்கவழக்கங்கள்
இவை இணையாகவும், ஐந்து முதல் 6 வரையிலான சிறு பறவைக் கூட்டமாக காணப்படும். பெரும்பாலான பச்சைப் புறாக்களைப் போல பெருங்கூட்டமாக இதைக் காணமுடியாது. பழமரங்களில் பழத்திற்காக பிற பச்சைப் புறாக்களைப் போல ஆரவாரமாக ஒன்றோரு ஒன்று சண்டை இடுவது இல்லை. எப்போராவது மட்டும் பழ மரங்களில் அரிதாக 20 பறவைகள் வரையிலான கூட்டமாக காணப்படும். காலை மாலை வேளைகளில் மரக்கிளைகளின் உச்சியில் வெயில் காயும் பழக்கம் உண்டு. உப்பு மண் உரும்டைகளையும் தண்ணீரையும் குடிக்க மட்டுமே தரை இறங்கும். 

ஆழ்ந்த தொனியிற் சிரிப்பதுபோன்று உ, உ, உ, என்றோ வூஉக், வூஉக், வூஉக், வூஉர்ர் என்றோ வூஉக், வூர், வூர், வூர் என்றோ கத்தும். 

## இனப்பெருக்கம்
இவை பெப்ரவரி முதல் சூன் வரை இனப்பெருக்கம் செய்கின்றன.   ஆண் பறவை காதலூட்டத்தின் போது மேலும் கீழும் பறந்து வேடிக்கைக் காட்டும். மேலும் பெண் பறவையின் அருகே அமர்ந்து தலையைத் தாழ்த்தி மார்பில் புதைத்துக் கொண்டு உச்சந்தலை, கழுத்து ஆகியவற்றை அழகாகக் காட்டும். மரங்களில் சாதாரண உயரத்தில் கூடு கட்டும். வெள்ளை நிறத்தில் ஒரு முட்டை இடும்.

## மேற்கோள்கள்

பகுப்பு:தென்னிந்தியப் பறவைகள்
பகுப்பு:இலங்கைப் பறவைகள்
பகுப்பு:பச்சைப் புறாக்கள்
பகுப்பு:ஒன்றிணைக்க வேண்டிய விலங்கியல் கட்டுரைகள்
தோரியம் ஆக்சிபுளோரைடு

**தோரியம் ஆக்சிபுளோரைடு** (*Thorium oxyfluoride*) ThOF2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். தோரியம், ஆக்சிசன், புளோரின் ஆகிய சேர்மங்கள் சேர்ந்து தோரியம் ஆக்சிபுளோரைடு உருவாகிறது.

## தயாரிப்பு
* தோரியம் டெட்ராபுளோரைடு சேர்மத்தை ஈரமான காற்றில்,  1000 பாகை செல்சியசு வெப்பநிலையில் பகுதியளவு நீராற்பகுப்பு செய்து தோரியம் ஆக்சிபுளோரைடைத்  தயாரிக்கலாம்.

::ThF4 + H2O -> ThOF2 + 2HF

* தோரியம் டெட்ராபுளோரைடு சேர்மத்துடன் தோரியம் டையாக்சைடு சேர்மத்தை 600 °செல்சியசு வெப்பநிலையில் வினைபுரியச் செய்தும் தோரியம் ஆக்சிபுளோரைடு தயாரிக்கலாம்:

::ThF4 + ThO2 -> 2ThOF2

## இயற்பியல் பண்புகள்
தோரியம் ஆக்சிபுளோரைடு வெண்மையான நிறத்தில் படிக உருவமற்ற தூளாக உருவாகிறது. இது நீரில் கரையாது.

## பயன்கள்
பிரதிபலிக்கும் மேற்பரப்புகளில் ஒரு பாதுகாப்பு பூச்சாகப் பூசப் பயன்படுத்தப்படுகிறது

## மேற்கோள்கள்

பகுப்பு:தோரியம் சேர்மங்கள்
பகுப்பு:ஆக்சிபுளோரைடுகள்
வனேடியம் ஈராக்சைடு புளோரைடு

**வனேடியம் ஈராக்சைடு புளோரைடு** (*Vanadium dioxide fluoride*) VO2F. என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். ஆரஞ்சு நிறத்தில் எதிரிணைக் காந்தப் பண்பு கொண்ட திண்மப் பொருளாக இது காணப்படுகிறது. இரும்பு(III) புளோரைடு சேர்மம் ஏற்றுக் கொண்டுள்ள அதே படிகக் கட்டமைப்பையே வனேடியம் ஈராக்சைடு புளோரைடும் ஏற்றுக் கொள்கிறது. இக்கட்டமைப்பில் எண்முக உலோக மையங்கள் ஆக்சைடு மற்றும் புளோரைடு ஈந்தணைவிகளுடன் இரட்டைப்பாலம் அமைக்கின்றன.

## தயாரிப்பு
வனேடியம் பெண்டாக்சைடுடன் வனேடியம்(V) ஆக்சிமுப்புளோரைடு வினைபுரிவதால் வனேடியம் ஈராக்சைடு புளோரைடு உருவாகிறது.:  
:
எக்சாமெத்தில் இருசிலாக்சேனைப் பயன்படுத்தி தயாரிப்பது மற்றொரு தயாரிப்பு முறையாகும்:
:

## வினைகள்
வேறு சில தாண்டல் உலோக ஆக்சிபுளோரைடுகளைப் போலவே வனேடியம் ஈராக்சைடு புளோரைடும் இலூயிசு அமிலங்களுடன் வினைபுரிந்து 1:2 கூட்டுவிளைபொருள்களைக் கொடுக்கிறது.
 
மஞ்சள் பிசு(பிரிடின்) வழிப்பெறுதியான  சேர்மத்தை இதற்கு உதாரணமாகக் கூறலாம்.

மின்கலன்களில் நேர்மின் வாயாகப் பயன்படுத்தவும் வனேடியம் ஈராக்சைடு புளோரைடு ஆராயப்படுகிறது.

## மேற்கோள்கள்

பகுப்பு:வனேடியம் சேர்மங்கள்
பகுப்பு:ஆக்சிபுளோரைடுகள்
தில்குசா விருந்தினர் மாளிகை

**தில்குசா விருந்தினர் மாளிகை** (*Dilkusha Guest House*) என்பது இந்தியாவின் தெலுங்கானா மாநிலம் ஐதராபாத்தில் அமைந்துள்ள அரசாங்கத்திற்குச் சொந்தமான விருந்தினர் இல்லமாகும்.  தெலுங்கான ஆளுநரின் வசிப்பிடமான ராச்பவனை ஒட்டியுள்ள சாலையில் இது அமைந்துள்ளது.  இது ஐதராபாத்தில் அறிவிக்கப்பட்ட ஒரு பாரம்பரிய கட்டட அமைப்பாகும். மாநில விருந்தினர் மாளிகையாக இந்த இல்லம் பயன்படுத்தப்படுகிறது.

19 ஆம் நூற்றாண்டின் பிற்பகுதியில் அல்லது 20 ஆம் நூற்றாண்டின் முற்பகுதியில் சர் அக்பர் ஐதாரி ஐதராபாத்தில் இருந்த காலத்தில் இதை ஆக்கிரமித்ததாக அறியப்படுகிறது. இவர் வருவாய்த் துறையில் உயர் அதிகாரியாகப் பணியைத் தொடங்கி 1938-42 ஆம் ஆண்டு வரை நிசாமின் நிர்வாகக் குழுவின் தலைவராக தனது வாழ்க்கையை முடித்தார் என்றும் கூறப்படுகிறது.

## மேற்கோள்கள்

பகுப்பு:இந்தியக் கட்டிடங்கள்
பகுப்பு:தெலங்காணா
பகுப்பு:ஐதராபாத்து
தாலியம்(I) சல்பைடு

**தாலியம்(I) சல்பைடு**  (*Thallium(I) sulfide*) Tl2S என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். தாலியமும் கந்தகமும் சேர்ந்து இச்சேர்மம் உருவாகிறது. அமெரிக்க வேதியியலாளரான தியோடர் கேசு உருவாக்கிய ஆரம்பகால சில ஒளி-மின்சாரக் கண்டுபிடிப்பான்களில் இது பயன்படுத்தப்பட்டது. இவரே ஆரம்பகால திரைப்பட வீழ்த்திகளில் பயன்படுத்தப்பட்ட தாலோபைட்டு மின்கலன்களை உருவாக்கினார் என்பது குறிப்பிடத்தக்கதாகும். கண்டுபிடிப்பான்கள் தாலியம், ஆக்சிசன் மற்றும் கந்தகம் ஆகியவற்றைக் கொண்டிருந்ததாக தியோடர் கேசு விவரித்தார்.  வேறு சிலர் இதை தாலியம் ஆக்சிசல்பைடு என்று தவறாக விவரித்தனர். தற்செயலாக அப்போது இது அறியப்படாத ஒரு சேர்மமாகும். கேசின் விளக்கத்தைத் தொடர்ந்து பின்னர்  தாலியம்(I) சல்பைடு படலத்தின்  கட்டுப்படுத்தப்பட்ட ஆக்சிசனேற்றம் செல்லின் செயல்பாட்டிற்கு முக்கியமானது என்பதை ஆர்.ஜே. கேசுமேன் உணர்ந்தார். இரண்டாம் உலகப் போரின் போது பயன்படுத்தப்பட்ட நீண்ட அலை அகச்சிவப்பு கண்டுபிடிப்பான் வளர்ச்சியில் கேசுமேனின் பணி முடிவடைந்தது.  இதே நேரத்தில் செருமனியிலும்  நம்பகமான தாலியம்(I) சல்பைடு கண்டுபிடிப்பான்கள் உருவாக்கப்பட்டன.

## கட்டமைப்பு
தாலியம்(I) சல்பைடு இயற்கையில் கார்லினைட்டு என்ற கனிமமாக காணப்படுகிறது. குறைந்த பட்சம் இரண்டு உலோகங்கள் இல்லாத தாலியத்தின் ஒரே சல்பைட்டு தாது என்ற சிறப்பைப் பெற்றுள்ளது. Tl2S சிதைவடைந்த எதிர் -CdI2 கட்டமைப்பைக் கொண்டுள்ளது.

## தயாரிப்பு
பகுதிக்கூறான தனிமங்களிலிருந்து தாலியம்(I) சல்பைடை தயாரிக்கலாம். தாலியம்(I) சல்பேட்டு அல்லது தாலியம்(I) நைட்ரேடு கரைசல்களிலிருந்தும்  தாலியம்(I) சல்பைடை வீழ்படிவாக்கலாம். மெல்லிய படலங்கள் டெபாசிட் செய்யப்பட்டு, சிட்ராட்டோதாலியம் அணைவுச் சேர்மம்  மற்றும் தயோயூரியா ஆகியவற்றின் கலவையிலிருந்து தாலியம்(I) சல்பைடின் மெல்லிய படலங்கள் தயாரிக்கப்பட்டன. இப்படலங்களை 300 பாகை செல்சியசு வெப்பநிலையில்  நைட்ரசன் சூழலில் சூடாக்குவது அனைத்து தயாரிப்பும் Tl2S ஆக மாற்றும்.

## மேற்கோள்கள்

பகுப்பு:தாலியம்(I) சேர்மங்கள்
பகுப்பு:சல்பைடுகள்
சிப்பி பாறை கலங்கரை விளக்கம்

**சிப்பி பாறை கலங்கரைவிளக்கம்** (*Oyster Rock Lighthouse*), இந்தியாவின் கர்நாடகா, கார்வாரில், கார்வாருக்கு அருகில் உள்ள தீவுகளில் ஒன்றான சிப்பி பாறையில் அமைந்துள்ளது  கார்வார் துறைமுகத்திலிருந்து கிடைக்கும் மின்விசைப் படகுகள் மூலம் சுற்றுலாப் பயணிகள் இந்த தீவை அடையலாம். 1860களில் ஆங்கிலேயர்களால் கட்டப்பட்ட இந்த கலங்கரை விளக்கம் 25 மார்ச் 1864 முதல் செயல்படத் தொடங்கியது.

கோபுரத்தின் உச்சியில் ஒரு குவிமாடம் உள்ளது. இங்கிருந்து விளக்கு அறையின் நுழைவாயிலைக் காணலாம். சூரிய உதயம் மற்றும் சூரிய மறைவு மிகவும் தெளிவாக இருக்கும் வகையில் விளக்கு ஆரஞ்சு அல்லது சிவப்பு நிறத்தை விட வெள்ளை வண்ணம் பூசப்பட்டது.

## மேலும் பார்க்கவும்
* இந்தியாவில் உள்ள கலங்கரை விளக்கங்களின் பட்டியல்

## மேற்கோள்கள்

## வெளி இணைப்புகள்
* Oyster Rock Lighthouse in Lighthouse Digest's Lighthouse Explorer Database
* Directorate General of Lighthouses and Lightships

பகுப்பு:இந்தியாவில் உள்ள கலங்கரை விளக்கங்கள்
கலங்கரைவிளக்க மலை

thumb| தாகூர் பூங்காவில் உள்ள கலங்கரைவிளக்கு
**கலங்கரை விளக்க மலை** (*Light House Hill*) என்பது தென்னிந்தியாவில் உள்ள மங்களூர் நகரின் மையப்பகுதியான அம்பன்கட்டாவில் அமைந்துள்ளது. இது ஐதர் அலியால் கட்டப்பட்டது மற்றும் மைசூர் கடற்படை சுல்தானகத்தின் கண்காணிப்பு கோபுரமாகப் பயன்படுத்தப்பட்டது.

## கல்வி நிறுவனங்கள்
மங்களூரில் உள்ள புனித அலோசியசு கல்லூரி மற்றும் கஸ்தூரிபா மருத்துவக் கல்லூரி ஆகிய இரண்டு பிரபலமான கல்வி நிறுவனங்களின் இருப்பிடம் இந்த கலங்கரை விளக்க மலை ஆகும்.

## மத இடங்கள்
புனித அலோசியசு தேவாலயம் மற்றும் இத்கா மசூதி ஆகியவை இங்குள்ள புகழ்பெற்ற மத இடங்களாகும்.

## பொது பயன்பாடுகள்
நகர மைய நூலகம் புனித அலோசியசு கல்லூரிக்கு அருகில் அமைந்துள்ளது. இந்த நூலகம் மங்களூர் மாநகராட்சியால் நடத்தப்படுகிறது. மங்களூரில் நகர மைய நூலகத்திற்குப் பல கிளைகள் உள்ளன.

## கலங்கரை விளக்கம்
மங்களூரின் முதல் கலங்கரை விளக்கம் மங்களூரு நகரின் மையத்தில் அமைந்துள்ளது. இந்த "கலங்கரை விளக்கு இல்லம்" மைசூரின் உண்மையான ஆட்சியாளரான ஐதர் அலி என்பவரால் கட்டப்பட்டது. இவரது அரசாட்சியின் கீழ் மைசூர் கடற்படை சுல்தானகத்தின் கண்காணிப்பு கோபுரமாக இருந்தது. இவரது மூத்த மகன் திப்பு சுல்தான். மலையில் உள்ள பெரிய காவற்கோபுரம் ஆங்கிலேயர்களுக்கு ஒரு தளமாகச் செயல்பட்டது. அங்கிருந்து பிரித்தானியக் கடற்படையின் பல குடியுரிமை தளபதிகள் பயணக் கப்பல்களின் இயக்கத்தைக் கண்காணிப்பார்கள். கலங்கரை விளக்கத்தின் அடிவாரத்தில் ஒரு நூலகம் உள்ளது. இதில் புகழ்பெற்ற சுதந்திரப் போராட்ட வீரர் கர்னாட் சதாசிவ் ராவ் பெயரில் வாசிப்பு அறை உள்ளது.

## மேற்கோள்கள்

பகுப்பு:மங்களூரில் உள்ள கட்டிடங்கள்
பகுப்பு:இந்தியாவில் உள்ள கலங்கரை விளக்கங்கள்
மூழ்கு பாறை கலங்கரைவிளக்கம்

**மூழ்கு பாறை கலங்கரைவிளக்கம்** (*Sunk Rock Lighthouse*) என்பது இந்தியாவின் மும்பை கடற்கரையில் உள்ள மும்பை துறைமுகத்தில் உள்ள மூன்று கலங்கரை விளக்கங்களில் ஒன்றாகும். கோபுரம் ஒரு கல் தூணின் மீது ஏற்றப்பட்டுச் சிவப்பு மற்றும் மஞ்சள் சதுரங்கப்பலகை வடிவத்தில் வர்ணம் பூசப்பட்டுள்ளது. விளக்கு மற்றும் பார்வை மாடத்தில் வெள்ளை வண்ணம் பூசப்பட்டுள்ளது. இப்பகுதியில் நீச்சல் பந்தயங்கள் பெரும்பாலும் இந்தியாவின் நுழைவாயிலிருந்து இந்த கலங்கரை விளக்கம் வரையுள்ள 5 கி. மீ. தூரத்திற்கு நடத்தப்படுகின்றன (3 சட்ட மைல்கள்). இந்த தளம் மும்பை துறைமுக அறக்கட்டளையால் இயக்கப்படுகிறது.

## மேலும் பார்க்கவும்
* இந்தியாவில் உள்ள கலங்கரை விளக்கங்களின் பட்டியல்

## மேற்கோள்கள்

## வெளி இணைப்புகள்
* கலங்கரை விளக்கங்கள் மற்றும் லைட்ஷிப்களுக்கான பொது இயக்குநரகம்
* சங்க் ராக் லைட்ஹவுஸின் படம்

பகுப்பு:மும்பையில் போக்குவரத்து
பகுப்பு:இந்தியாவில் உள்ள கலங்கரை விளக்கங்கள்
பகுப்பு:Coordinates on Wikidata
ஹொன்னாவர் கலங்கரை விளக்கம்

**ஹொன்னாவரா கலங்கரை** விளக்கம் (**Honnavar Lighthouse)** என்பது கருநாடாகவின் ஹொன்னாவராவில் அரசு மருத்துவமனையின் அருகில் அமைந்துள்ள கலங்கரை விளக்கம் ஆகும். மீன் பிடி துறைமுகம் அருகிலுள்ள மலையில் இது அமைந்துள்ளது.

## வரலாறு
இந்த கலங்கரை விளக்கம் முதன்முதலில் 1891-ல் ஒரு செங்கல் அமைப்பாக கட்டப்பட்டு தரம் மேம்படுத்தப்பட்டது.

## மேலும் பார்க்கவும்
* இந்தியாவில் உள்ள கலங்கரை விளக்கங்களின் பட்டியல்

## மேற்கோள்கள்

பகுப்பு:இந்தியாவில் உள்ள கலங்கரை விளக்கங்கள்
கண்ணாபட்டி விசுவநாதர் கோயில்

**கண்ணாபட்டி விசுவநாதர் கோயில்** என்பது தமிழ்நாடு மாநிலத்தில் திண்டுக்கல் மாவட்டத்தின் கண்ணாபட்டி புறநகர்ப் பகுதியில் அமையப் பெற்றுள்ள ஒரு சிவன் கோயில் ஆகும்.

கடல் மட்டத்திலிருந்து சுமார் 257 மீட்டர் உயரத்தில் அமைந்துள்ள கண்ணாபட்டி விசுவநாதர் கோயிலின் புவியியல் ஆள்கூறுகள், ஆகும்.

இக்கோயிலில் மூலவர் விசுவநாதர் மற்றும் தாயார் விசாலாட்சி ஆவர். இக்கோயிலின் தீர்த்தம் உத்தரவாகினி; தலவிருட்சம் வில்வமரம் ஆகும். காரணாகம முறைப்படி பூசைகள் செய்யப்படுகின்றன. விசுவநாதர், விசாலாட்சி, சங்கரலிங்கம் , தட்சிணாமூர்த்தி, விநாயகர், வள்ளி தெய்வானை சமேத சுப்பிரமணியர், ஐயப்பன், சூரியன், சந்திரன், காலபைரவர், நவக்கிரகங்கள் மற்றும் அஷ்ட நாகர்கள் ஆகியோர் இக்கோயிலில் அருள்பாலிக்கின்றனர்.

மகா சிவராத்திரி, மார்கழி திருவாதிரை, ஆடிக் கிருத்திகை, வைகாசி விசாகம், நவராத்திரி மற்றும் பங்குனி உத்திரம் ஆகியவை சிறப்பாகக் கொண்டாடப்படுகின்றன.

## மேற்கோள்கள்

## வெளி இணைப்புகள்
* GeoHack - கண்ணாபட்டி விசுவநாதர் கோயில்

பகுப்பு:திண்டுக்கல் மாவட்டத்திலுள்ள சிவன் கோயில்கள்
மன்னார் தீவு கலங்கரை விளக்கம்

**மன்னார் தீவு கலங்கரை விளக்கம்** (*Mannar Island Lighthouse*) என்பது இலங்கையின் வடக்கே மன்னார் தீவில் உள்ள கலங்கரை விளக்கம் ஆகும். இது உருமலையில் அமைந்துள்ளது. இது செயலற்ற கலங்கரை விளக்கம் ஆகும் இந்த அமைப்பு இரும்பினைக் கொண்டு நிறுவப்பட்டது.

## மேலும் காண்க
* இலங்கையில் உள்ள கலங்கரை விளக்கங்கள்

## மேற்கோள்கள்

பகுப்பு:இலங்கையில் உள்ள கலங்கரை விளக்கங்கள்
பகுப்பு:Coordinates on Wikidata
திக்கி அரண்மனை

**திக்கி அரண்மனை** (*Diggi Palace*) இந்தியாவின் இராசத்தான் மாநிலம் செய்ப்பூரில் அமைந்துள்ள அரச குடும்பத்தினர் வாழ்ந்த  ஓர் அரண்மனையாகும். இந்த அரண்மனை ஒரு பாரம்பரிய ஆடம்பர விடுதியாக மாற்றப்பட்டது. ஆனால் இதன் ஒரு பகுதியை இன்னும் அரச குடும்பம் ஆக்கிரமித்துள்ளது. இக்குடும்பமே விடுதியை  நடத்துகிறது. இங்கு ஆண்டுதோறும் செய்ப்பூர் இலக்கிய விழா 2006 ஆம் ஆண்டு முதல் நடைபெற்று வருகிறது.

## வரலாறு
செய்ப்பூர் மாநிலத்தின் முந்தைய பகுதியான செய்ப்பூரில் இருந்து தென்மேற்கே 40 கி.மீ தொலைவில் உள்ள தனியார் மாளிகையான இந்த அரண்மனை, தாக்கூர் எனப்படும் கங்காரோட்டு இராசபுத்திரர்களுக்கு சொந்தமானதாகும்.  1860 ஆம் ஆண்டுகளில் கட்டப்பட்டதில் இருந்து ஒவ்வொரு தாக்கூரும் கட்டுமனாப் பணியில் ஈடுபட்டு தற்போதைய கட்டமைப்பிற்கு அரண்மனை உருவாகியுள்ளது. இது 1991 ஆம் ஆண்டில்  தற்போதைய உரிமையாளர்களான தாக்கூர் ராம் பிரதாப் சிங் திக்கியும் அவரது மனைவி ஜோதிகா குமாரி திக்கியும் இந்த அரண்மனையின் ஒரு பகுதியை பாரம்பரிய ஆடம்பர விடுதியாக  மாற்றினர். திக்கி அரண்மனையின் வரலாறு 19 ஆம் நூற்றாண்டிலிருந்து தொடங்குகிறது.  1860 ஆம் ஆண்டில் பிரமாண்டமான திக்கி கோட்டைக்கு  தலைமை தாங்கிய திக்கி சமத்தானத்தின் ஆளும் குடும்பத்தைச் சேர்ந்த சிறீரீ தாக்கூர் சாகேப்பு பிரதாப் சிங் திக்கி இந்த அரண்மனையை  கட்டைனார். மேலும் சில ஆண்டுகளில் செய்ப்பூர் நகரம் 9 சதுரங்களில் கட்டப்பட்டது. திக்கி அரண்மனை தற்போதைய ஆல்பர்ட் மண்டப அருங்காட்சியக் இடத்தை ஆக்கிரமித்திருந்தது. ஆனால் பின்னர் இதன் தற்போதைய இடத்திற்கு மாற்றப்பட்டது.

## மேற்கோள்கள்

## புற இணைப்புகள்
* Official site

பகுப்பு:இராசத்தான் அரண்மனைகள்
பகுப்பு:ஜெய்ப்பூர்
காங்கேசன்துறை கலங்கரை விளக்கம்

**காங்கேசன்துறை கலங்கரை விளக்கம்** (*Kankesanthurai Lighthouse*) என்பது இலங்கையின் வடக்கே காங்கேசன்துறையில் உள்ள ஒரு கலங்கரை விளக்கமாகும். இந்த கலங்கரை விளக்கம் 1893-ல் கட்டப்பட்டது.  உயர கலங்கரை விளக்குத் தூணில் விளக்கு மற்றும் பார்வை மாடத்துடன் கூடிய எண்கோண கொத்து கோபுரம் உள்ளது. இலங்கை ஆயுதப் படையின் வலிகாமம் வடக்கு உயர்பாதுகாப்பு வலயத்திற்குள்ளும், கடற்படைத் தளத்திற்குள் உள்பகுதியில் அமைந்துள்ள இந்த கலங்கரை விளக்கம் இலங்கை உள்நாட்டுப் போரின் போது பெரிதும் சேதமடைந்து செயலற்ற நிலையில் உள்ளது.

## மேலும் பார்க்கவும்
* இலங்கையில் உள்ள கலங்கரை விளக்கங்களின் பட்டியல்

## மேற்கோள்கள்

## வெளி இணைப்புகள்

* இலங்கை துறைமுக அதிகாரசபை
* இலங்கையின் கலங்கரை விளக்கங்கள்
* 2015 இல் காங்கேசன்துறை கலங்கரை விளக்கத்தின் படம்   

பகுப்பு:இலங்கையில் உள்ள கலங்கரை விளக்கங்கள்
பகுப்பு:Coordinates on Wikidata
மெர்வ் முற்றுகை (1221)

**மெர்வ் முற்றுகை** (*Siege of Merv*) என்பது 1221ஆம் ஆண்டின் ஏப்ரல் மாதத்தில் நடைபெற்ற ஒரு முற்றுகையாகும். குவாரசமிய பேரரசை மங்கோலியர்கள் வென்ற போது இது நடைபெற்றது. 1219இல் மங்கோலியப் பேரரசின் மன்னரான செங்கிஸ் கான், ஷா இரண்டாம் முகம்மதுவால் ஆட்சி செய்யப்பட்ட குவாரசமியப் பேரரசு மீது படையெடுத்தார். தன்னுடைய முக்கியமான நகரங்களை தனித்தனியாக தற்காத்துக்கொள்ள ஷா முடிவெடுத்திருந்தார். பல்வேறு கோட்டை காவல் படையினராக தன்னுடைய ராணுவத்தை நிலை நிறுத்த அவர் முடிவெடுத்திருந்தார். குவாரசமிய பேரரசின் இதயப்பகுதியான குராசானுக்குள் ஒரு பட்டணத்தில் இருந்து மாற்றொரு பட்டணமாக முற்றுகையிட்டு மங்கோலியர்கள் போரை நடத்தினர்.

விரிவான குவாரசமியப் பேரரசின் ஒரு பகுதியாக இருந்த குராசானின் கற்றல், வணிக மற்றும் கலாச்சாரத்தின் ஒரு முக்கியமான மையமாக மெர்வ் நகரமானது திகழ்ந்தது. வடக்கில் பேரரசின் முந்தைய ஏகாதிபத்திய தலைநகரான குர்கஞ்சை அழித்ததற்கு பிறகு செங்கிஸ் கானின் கடைசி மகன் டொலுயால் தலைமை தாங்கப்பட்ட 30,000 - 50,000 வீரர்களைக் கொண்டதாக மதிப்பிடப்பட்டுள்ள ஒரு மங்கோலிய படையானது காராகும் பாலைவனத்தைக் கடந்தது. பல அக்கால வரலாற்றாளர்களின் கூற்றுப்படி மெர்வின் தற்காப்பாளர்கள் மங்கோலியர்களிடம் 7 - 10 நாட்களுக்குள்ளாகவே சரணடைந்தனர்.

பேரரசின் முற்றுகையிடப்பட்ட பிற பட்டணங்களில் இருந்து தப்பித்து வந்த அகதிகள் உள்ளிட்ட மெர்வின் ஒட்டு மொத்த மக்களும் கொல்லப்பட்டனர் என வரலாற்று நூல்கள் குறிப்பிடுகின்றன. மங்கோலியர்கள் 7 இலட்சம் பேரைக் கொன்றனர் என்று குறிப்பிடப்படுகிறது. அதே நேரத்தில், பாரசீக வரலாற்றாளரான சுவய்னி இந்த எண்ணிக்கையை 13 இலட்சம் என்று குறிப்பிடுகிறார். உலக வரலாற்றில் ஒரு நகரம் மிகவும் குருதி தோய்ந்த முறையில் பிடிக்கப்பட்ட நிகழ்வுகளில் ஒன்றாக இது கருதப்படுகிறது.

## மேற்கோள்கள்

பகுப்பு:மங்கோலியப் பேரரசின் முற்றுகைகள்
பகுப்பு:Coordinates on Wikidata
ஏஃப்மைட்டு

**ஏஃப்மைட்டு** (*Afmite*) என்பது Al3(OH)4(PO4)(PO3OH)·H2O என்ற மூலக்கூற்று வாய்ப்பாட்டால் விவரிக்கப்படும் ஒரு பாசுப்பேட்டு வகை கனிமமாகும். பிரெஞ்சு கனிமவியல்குழு சங்கம் நினைவாக இப்பெயர் கனிமத்திற்கு சூட்டப்பட்டது. பிரெஞ்சு கனிமவியல்குழு சங்கம் என்ற சொற்களின் ஆங்கில எழுத்துகளின் முதல் எழுத்தை சேர்த்து சுருக்கமாக ஏ.எப்.எம். என்ற அழைப்பின் நீட்சியாக இதற்கு ஏஃப்மைட்டு என்று பெயரிடப்பட்டது. பன்னாட்டு கனிமவியல் சங்கமும் இதை Afm என்ற குறியீட்டால் அடையாளப்படுத்துகிறது.

## மேற்கோள்கள்

## வெளி இணைப்புகள்
* Afmite on the *Handbook of Mineralogy*

பகுப்பு:கனிமங்கள்
பகுப்பு:பாசுப்பேட்டு கனிமங்கள்
ஆய்விதழ் கடத்தல்

**ஆய்விதழ் கடத்தல்** (*Journal hijacking*) என்பது தீங்கிழைக்கும் மூன்றாம் தரப்பினரால் முறையான ஆய்விதழின் வணிக முத்திரை மோசடியினை குறிக்கிறது. பொதுவாக ஏமாற்று ஆய்விதழானது ஆய்வாளர்கள் தங்கள் ஆராய்ச்சியை இணையத்தில் கட்டணத்திற்கு விரைவாக வெளியிடுவதற்கான வாய்ப்பை வழங்கும் நோக்கத்திற்காக இந்த மோசடி இணையதளத்தை அமைக்கிறது.  **ஆய்விதழ் கடத்தல்** என்ற சொல் மோசடி அல்லது முறையான ஆய்விதழைக் குறிக்கலாம். மோசடி ஆய்விதழ்கள் "நகலாக்க ஆய்விதழ்கள்" என்றும் அழைக்கப்படுகின்றன. ஆய்வு கருத்துரங்கங்களிலும் இதே போன்ற கடத்தல் நிகழ்வுகள் நடக்கலாம்.

## பின்னணி
2012ஆம் ஆண்டில், கணினி குற்றவாளிகள் சார்பகம் ஒன்றில், பெயரைப் பதிவுசெய்து, முறையான பத்திரிகைகள் என்ற தலைப்பின் கீழ் ஒரு போலி வலைத்தளத்தை உருவாக்கி அச்சில் மட்டும் வெளிவரும் ஆய்விதழ் பெயரில் கட்டுரைகளை வெளியிடத் தொடங்கினர்.

முதன் முதலாக இந்த ஏமாற்று பேர்வழிகளிடம் பலியான ஆய்விதழ், சுவீடன் நாட்டைச் சார்ந்த *ஆர்கேவ்சு டெசு   சயன்சசு* (*Archives des Sciences)* ஆகும். 2012 மற்றும் 2013-ல் 20க்கும் மேற்பட்ட கல்வி ஆய்விதழ்கள் பெயரில் போல் இணையவழி கணக்குகள் தொடங்கப்பட்டன. கட்டுரை ஆசிரியர்களின் கருத்தரங்க கட்டுரைகளில் உள்ள மின்னஞ்சல் முகவரிகளைப் பயன்படுத்தி பொய்யான தகவல் மூலம் முழு கட்டுரைகளைப் பெற்று போலியான ஆய்விதழில் வெளியிட்டனர்.

ஆய்விதழ் வெளியீட்டாளர் சரியான நேரத்தில் சார்பாகக் கட்டணத்தின் பெயர் பதிவுக் கட்டணத்தைச் செலுத்தத் தவறினால், இத்தகைய கடத்தல்/ஏமாற்றுபவர், அத்தகைய ஆய்விதழ்களை உரிமையாக்கி ஏமாற்றிய நிகழ்வுகளும் நடந்துள்ளன.

## மேலும் பார்க்கவும்

* வகை: கடத்தப்பட்ட பத்திரிகைகள்
* நம்பிக்கை தந்திரம்
* கடந்து
* கொள்ளையடிக்கும் திறந்த அணுகல் வெளியீடு

## மேற்கோள்கள்

## நூல் பட்டியல்

* 
* 

## வெளி இணைப்புகள்

* அமெரிக்க நூலகர் ஜெஃப்ரி பீலின் கடத்தப்பட்ட பத்திரிகை மற்றும் உண்மையான பத்திரிகை பட்டியல்
* கடத்தப்பட்ட ஜர்னல் செக்கர்

பகுப்பு:ஆய்விதழ்கள்
தர்மலிங்கமலை தர்மலிங்கேசுவரர் கோயில்

**தர்மலிங்கமலை தர்மலிங்கேசுவரர் கோயில்** என்பது தமிழ்நாடு மாநிலத்தில் கோயம்புத்தூர் மாவட்டத்தின் மதுக்கரை புறநகர்ப் பகுதியில் தர்மலிங்கமலை மீது அமையப் பெற்றுள்ள ஒரு சிவன் கோயில் ஆகும். தர்மர் சிவபெருமானை வழிபட்ட தலமாக இக்கோயில் கருதப்படுகிறது. கோயம்புத்தூரின் திருவண்ணாமலை என்றும் இத்தலம் போற்றப்படுகிறது.

கடல் மட்டத்திலிருந்து சுமார் 558 மீட்டர் உயரத்தில் அமைந்துள்ள தர்மலிங்கமலை தர்மலிங்கேசுவரர் கோயிலின் புவியியல் ஆள்கூறுகள், ஆகும்.

இக்கோயிலில் மூலவர் தர்மலிங்கேசுவரர் ஆவார். இக்கோயிலின் தலவிருட்சம் வில்வமரம் ஆகும். தர்மலிங்கேசுவரர், விநாயகர், முருகன், நந்தி மற்றும் நவக்கிரகங்கள் ஆகியோர் இக்கோயிலில் அருள்பாலிக்கின்றனர்.

மகா சிவராத்திரி, ஐப்பசி அன்னாபிசேகம், சித்ரா பௌர்ணமி, தைப்பூசம், மார்கழி திருவாதிரை, திருக்கார்த்திகை, வைகாசி விசாகம், நவராத்திரி மற்றும் பங்குனி உத்திரம் ஆகியவை சிறப்பாகக் கொண்டாடப்படுகின்றன.

தமிழ்நாடு அரசின் இந்து சமய அறநிலையத் துறை கட்டுப்பாட்டில் இக்கோயில் இயங்குகிறது.
## மேற்கோள்கள்

## வெளி இணைப்புகள்
* GeoHack - தர்மலிங்கமலை தர்மலிங்கேசுவரர் கோயில்

பகுப்பு:கோயம்புத்தூர் மாவட்டத்திலுள்ள சிவன் கோயில்கள்
ஜார்ஜ் அழகய்யா

**ஜார்ஜ் மேக்சுவெல் அழகய்யா** (22 நவம்பர் 1955 – 24 சூலை 2023) ஐக்கிய இராச்சியத்தை சேர்ந்த செய்தி வாசிப்பாளர், செய்தியாளர், தொலைக்காட்சி நிகழ்ச்சி வழங்குனர் ஆவார். *பிபிசி நியூஸ் அட் சிக்ஸ்* எனும் நிகழ்ச்சியின் வழங்குனராக 2007 ஆம் ஆண்டு முதல் 2022 ஆம் ஆண்டு வரை பணியாற்றினார். பிபிசி உலகச் செய்திகள் அலைவரிசையில் *ஜிஎம்டி* எனும் நிகழ்ச்சியின் முதன்மை வழங்குனராக 2010 ஆண்டு முதல் 2014 ஆம் ஆண்டு வரை பணியாற்றியவர்.

## பிறப்பும், கல்வியும்
ஜார்ஜ் மேக்சுவெல் அழகய்யா இலங்கையின் கொழும்பு நகரில் 22 நவம்பர் 1955 ஆம் ஆண்டு பிறந்தார். இவரின் பெற்றோர் டொனால்டு அழகய்யா - தெரஸ் இணையர் இலங்கைத் தமிழர்கள் ஆவர். 1961 ஆம் ஆண்டில், இவரின் பெற்றோர் மேற்கு ஆப்பிரிக்காவிலுள்ள கானா நாட்டிற்கு இடம்பெயர்ந்தனர். அங்குள்ள கிறிஸ்ட் தி கிங் பன்னாட்டுப் பள்ளியில் தொடக்கக் கல்வி கற்றார். இவருக்கு நான்கு சகோதரிகள் இருந்தனர். தனது உயர் பள்ளிக் கல்வியை இங்கிலாந்தின் போர்ட்ஸ்மவுத் நகரத்திலுள்ள புனித ஜான் கல்லூரியில் கற்றார். அதன் பிறகு, டரம் பல்கலைக்கழகத்தின் உறுப்புக் கல்லூரியான வேன் மைல்டெர்ட் கல்லூரியில் அரசியல் அறிவியல் கற்றார். டரம் நகரத்தில் இருந்தபோது, பாலடினேட் எனும் மாணவர்களுக்கான செய்தித்தாளுக்காக எழுதினார். பின்னர், அந்த செய்தித்தாளின் ஆசிரியராகவும் பணியாற்றினார். டரம் மாணவர் சங்கத்தின் அலுவலராகவும் பணியாற்றினார்.

## மேற்கோள்கள்

பகுப்பு:பிபிசி செய்தியாளர்கள்
ரேபிட் ரெயில்

**ரேபிட் ரெயில்** (ஆங்கிலம்: *Rapid Rail*; மலாய்: *Rapid Rail Sdn Bhd*) என்பது கோலாலம்பூர் மற்றும் கிள்ளான் பள்ளத்தாக்கு பகுதிகளுக்குச் சேவை செய்யும் விரைவுப் போக்குவரத்து (*Rapid Transit*) மெட்ரோ (*Metro*) நிறுவனம் ஆகும்.

பிரசரானா மலேசியாவின் துணை நிறுவனம்; மற்றும் ஐந்து விரைவுப் போக்குவரத்து வழித்தடங்களில் (*Rapid Transit Lines*) சேவைகளில் ஈடுபட்டுள்ள ஒரே நிறுவனமும் ஆகும்; அத்துடன் ஒரு கூட்டு அமைப்பாக ரேபிட் கேஎல் (*Rapid KL*) எனும் விரைவுப் போக்குவரத்து அமைப்பையும் செயல்படுத்துகிறது.

## பொது

இந்த ரேபிட் ரெயில் அமைப்பானது, தற்போது மூன்று **இலகு விரைவு தொடருந்து** (எல்ஆர்டி) (*Light Rapid Transit*) வழித்தடங்கள்; இரண்டு **பெரும் விரைவு தொடருந்து** (எம்ஆர்டி) (*Mass Rapid Transit*) வழித்தடங்கள்; மற்றும் ஒரு ஒற்றைத் தண்டூர்தி (*Monorail*) வழித்தடம் ஆகியவற்றைக் கொண்டுள்ளது.

தொடருந்து சேவைகள் காலை 6:00 மணி தொடங்கி நள்ளிரவு வரையில் செயல்படுகின்றன. உச்ச நேரத்தின் போது மூன்று நிமிடங்களுக்கு ஒரு முறையும்; உச்ச நேரம் அல்லாத போது பதினான்கு நிமிடங்களுக்கு ஒரு முறையும் சேவைகள் வழங்கப்படுகின்றன.

## தொடருந்துகள்

இந்தத் தொடருந்துகள் ஓட்டுநர் இல்லாதவை; ஒரு குறிப்பிட்ட நேரத்திற்கு ஒரு குறிப்பிட்ட பாதையில் பயணிப்பதற்கும்; குறிப்பிட்ட நிலையங்களில் நிறுத்துவதற்கும்; தானியங்கி முறையில் இயங்குகின்றன. இருப்பினும்கூட, அவசரநிலையின் போது பயன்படுத்துவதற்காக, தொடருந்துகளின் ஒவ்வொரு முனையிலும் மனித ஓட்டுநர்களுக்கான கட்டுப்பாட்டுக் கருவிகள் வழங்கப்பட்டு உள்ளன.

## மேற்கோள்கள்

## மேலும் காண்க
* ரேபிட் பினாங்கு
* ரேபிட் கேஎல்
* பிரசரானா மலேசியா

## வெளி இணைப்புகள்
* Prasarana Malaysia Berhad
* Mass Rapid Transit Corporation Sdn Bhd (MRT Corp)
* Suruhanjaya Pengangkutan Awam Darat (SPAD) 

பகுப்பு:கோலாலம்பூர்
பகுப்பு:மலேசியாவில் போக்குவரத்து
பகுப்பு:மலேசியத் தொடருந்து நிலையங்கள்
பகுப்பு:மலேசிய நிறுவனங்கள்